ตลาดหุ้นเอเชียดีดตัวเช้านี้ รับราคาน้ำมันปรับตัวสูงขึ้น
ตลาดหุ้นเอเชียดีดตัวเช้านี้ รับราคาน้ำมันปรับตัวสูงขึ้น
18 ก.พ. 2559

ตลาดหุ้นเอเชียปรับตัวเพิ่มขึ้นในช่วงเช้าวันนี้ โดยได้รับแรงหนุนจากราคาน้ำมันที่ดีดตัวขึ้น หลังจากมีรายงานว่าอิหร่านได้ตัดสินใจร่วมมือกับกลุ่มประเทศผู้ส่งออกน้ำมัน (โอเปก) เพื่อพยุงราคาน้ำมันให้มีเสถียรภาพ
โดยดัชนี MSCI Asia Pacific ทะยาน 1.6% แตะ 119.56 จุด เมื่อเวลาประมาณ 9.10 น.ตามเวลาโตเกียว
ส่วนดัชนี NIKKEI 225 ตลาดหุ้นญี่ปุ่นเปิดวันนี้ที่ 16,138.08 จุด เพิ่มขึ้น 301.72 จุด, ดัชนี SSE Composite ตลาดหุ้นจีนเปิดวันนี้ที่ 2,881.78 จุด เพิ่มขึ้น 14.44 จุด, ดัชนี HSI ตลาดหุ้นฮ่องกงเปิดวันนี้ที่ 19,409.21 จุด เพิ่มขึ้น 484.64 จุด, ดัชนี TAIEX ตลาดหุ้นไต้หวันเปิดวันนี้ที่ 8,261.74 จุด เพิ่มขึ้น 47.49 จุด, ดัชนี KOSPI ตลาดหุ้นเกาหลีใต้เปิดวันนี้ที่ 1,909.40 จุด เพิ่มขึ้น 25.46 จุด, ดัชนี FTSE STI ตลาดหุ้นสิงคโปร์เปิดวันนี้ที่ 2,646.68 จุด เพิ่มขึ้น 32.89 จุด, ดัชนี FBMKLCI ตลาดหุ้นมาเลเซียเปิดวันนี้ที่ 1,665.80 จุด เพิ่มขึ้น 1.48 จุด 
ทั้งนี้ นายบิจาน ซานกาเนห์ รมว.น้ำมันอิหร่าน ประกาศว่า อิหร่านจะสนับสนุนความพยายามในการสร้างเสถียรภาพต่อราคาน้ำมัน ซึ่งรวมถึงการให้ความร่วมมือกับกลุ่มอเปกและผู้ผลิตน้ำมันนอกกลุ่มโอเปก 